# data[].attributes.body
Sharp SJ-DTH55B-SL is a discontinued 5.5 cu ft., single door refrigerator.

Its features include:

C-type freezer

Semi-automatic defrost

Built-in Stand

Wire Grill Shelves

Bulb lamp

# data[].attributes.body
Dahil sa haba ng panahon na mula nang binili namin ito, sa paglipat-lipat namin sa mga susunod na taon matapos namin itong bilhin, at dahil ipinamigay na namin ito sa isang kakilala, tanging ang ala-ala nito (at ang ice scraper na kasama sa karton nito) ang natitira na tanda na nagkaroon kami ng fridge na ganito.

Nawala na ang mga resibo nito, ni kahit litrato man ay wala kami. Naaalala ko lang kung ano ang tatak at modelo nito. Noon namang tinanong ko si mama tungkol dito, wala na rin siyang masyadong maalala bukod sa kung anong buwan at saan namin ito nabili. Mayroon sigurong akong maisusulat ukol sa kawalan na ito. Ang mga susunod na entri sa timeline ay ang pinag-sama-samang mga ala-ala mula sa aking pakikipagusap sa aking nanay at sa sarili kong mga karanasan.

# data[].attributes.body
Binili namin ang aming fridge (na ganito ang modelo) mula sa Rumaco Appliances sa Sta. Cruz, Laguna noong Agosto 2013. Sa parehong buwan ding ito kami lumipat mula sa dati naming tinitirhan. Mura at maliit, ito lamang ang fridge na kaya naming bilhin at pagkasyahin sa maliit na apartment na aming nilipatan.

# data[].attributes.body
Dahil sa isang hindi inaasahang pangyayari, kinailangan naming lumipat muli ng bahay. Dala-dala pa rin namin ang aming fridge, ngunit ngayon ay mas malaki na ang aming nilipatan.

Nalayo ako sa mga una kong kalaro noong mga panahong ito. Doon ko napagtanto na ang buhay namin ng pamilya ko ay iba sa buhay ng mga kalaro ko at mga kaibigan sa klase.

# data[].attributes.body
Kagaya ng paglipat namin noon, nangyari din ang paglipat namin sa buwang ito dahil sa isa pang hindi inaasahang pangyayari.

Sa mga panahong ito, may kalumaan na rin ang fridge namin. Matagal na itong lumamig at madalas ay natutunaw na ang mga nilalaman nito. Sa katunayan, ito ata ang panahon kung saan nasira ang pinto ng freezer nito. Ngunit dahil sa kagipitan, hindi pa muna kami bumili ng bago.

# data[].attributes.body
Lumipat muli kami ng tahanan. Ito na ang huling tahanan na aming nilipatan bago kami lumipat sa bahay naming sarili (hindi inuupahan).

Naaalala ko ang sinabi noon ni mama noong lumipat kami dito:

"Paglipat natin mula dito, sa sarili na natin tayong bahay titira. Kapag nagkabahay na tayo, gusto ko lahat bago. Papalitan na natin yang fridge natin."

# data[].attributes.body
Nagkatotoo nga ang pangako ni mama. Bago magsimula ang klase noon taong 2019-2020, nakapagpundar siya di lamang ng isang townhouse kundi bagong fridge, oven, kalan, tatlong electric fan, isang bagong aircon, at isang water heater para sa aming banyo.

Ang fridge naman na kasama namin anim na taon nang nakalipas ay namaalam na rin. Sa huling beses na nilinis namin ito, napansin namin kung gaano na kaluma ito. Sira na ang pintuan ng freezer nito, madalas ay natatanggal na din ang seal ng pintuan nito at hindi na naisasara nang maayos. Ang lalagyan ng tubig nito ay sira na din, at kulang-kulang na ang mga rack nito sa loob.

Gayunpaman, ginagawa pa rin nito ang tungkulin nito na palamigin kahit papaano ang mga pagkain namin, kahit na mahina na ito. Dahil dito, nakahanap ito ng panibagong buhay sa empleyado ni mama na nangangailangan ng fridge.